**คำชี้แจงเรื่องหนังสือรับรองรายได้**

**หนังสือรับรองรายได้ / หนังสือรับรองเงินเดือน**

ในการยื่นขอกู้ยืมเงินของรัฐบาลนั้น นักศึกษาจะต้องชี้แจงว่าครอบครัวมีรายได้จำนวนเท่าใดต่อปี เอกสารที่จะยืนยันรายได้นั้น แยกเป็น 2 ประเภท ดังนี้

 **1. หนังสือรับรองเงินเดือน** จะใช้กรณีที่บิดา-มารดา/ผู้ปกครองหรือผู้อุปการะ ประกอบอาชีพที่มีเงินเดือนประจำ เช่น ข้าราชการ พนักงานรัฐวิสาหกิจ พนักงานบริษัท ฯลฯ โดยนักศึกษาจะต้องดำเนินการให้บิดา-มารดา/ผู้ปกครองหรือผู้อุปการะ ขอให้ต้นสังกัดนั้น ๆ เป็นผู้ออกหนังสือรับรองเงินเดือนให้ (ไม่มีแบบฟอร์มที่กำหนดให้จากมหาวิทยาลัย ขึ้นอยู่กับต้นสังกัดของแต่ละหน่วยงาน)

 **2. หนังสือรับรองรายได้ของครอบครัวผู้ขอกู้** จะใช้กรณีที่บิดา-มารดา/ผู้ปกครองหรือผู้อุปการะประกอบอาชีพที่มีรายได้ไม่แน่นอน เช่น เกษตรกร พ่อค้า-แม่ค้า รับจ้างทั่วไป กรรมกร ฯลฯ และหากบิดา-มารดาไม่ประกอบอาชีพ หรือ**ไม่มีรายได้จะต้องรับรองว่าไม่มีรายได้** โดยนักศึกษา**จะต้องใช้แบบฟอร์มตามที่มหาวิทยาลัยกำหนด** แล้วให้ข้าราชการ ระดับ 5 ขึ้นไปหรือเทียบเท่า หรือผู้บริหารสถานศึกษา หรือผู้ปกครองท้องถิ่น ระดับ ผู้ใหญ่บ้านขึ้นไปเป็นผู้รับรอง โดยผู้รับรองตามข้อ 2. จะต้องสำเนาบัตรประจำตัวที่แสดงว่ามีสิทธิ์รับรอง เช่น บัตรประจำตัวข้าราชการ บัตรประจำตัวกำนัน/ผู้ใหญ่บ้าน พร้อมรับรองสำเนาถูกต้องแนบกับหนังสือรับรองรายได้ **โดยบัตรดังกล่าวต้องไม่หมดอายุ** ผู้รับรองรายได้ต้องมีคุณสมบัติครบถ้วนและเป็นผู้ที่รู้จักกับครอบครัวของนักศึกษาและรับรู้รายได้ของครอบครัวของนักศึกษาเป็นอย่างดี

 **ตัวอย่างการใช้หนังสือรับรองเงินเดือนหรือรับรองรายได้ฯ**

**ตัวอย่างที่ 1** บิดารับราชการครู มารดาเป็นพนักงานธนาคาร

 เอกสารที่ต้องใช้

 1. หนังสือรับรองเงินเดือนของบิดาที่ออกให้โดยต้นสังกัด (ครู)

 2. หนังสือรับรองเงินเดือนของมารดาที่ออกให้โดยต้นสังกัด (ธนาคาร)

**ตัวอย่างที่ 2** บิดาเป็นพนักงานบริษัท ส่วนมารดาไม่ประกอบอาชีพ

 เอกสารที่ต้องใช้

 1. หนังสือรับรองเงินเดือนที่ออกให้โดยบริษัทที่บิดาปฏิบัติงาน

 2. หนังสือรับรองรายได้ครอบครัวผู้ขอกู้ที่ระบุเฉพาะมารดาว่าไม่มีรายได้ ซึ่งรับรองโดยข้าราชการระดับ 5 ขึ้นไป

 หรือเทียบเท่าหรือผู้บริหารสถาบันการศึกษา หรือผู้ปกครองท้องถิ่นระดับผู้ใหญ่บ้านขึ้นไป พร้อมสำเนาบัตร

 ประจำตัวข้าราชการของผู้รับรอง

**ตัวอย่างที่ 3** บิดาอาชีพรับจ้างทั่วไป มารดาอาชีพรับจ้างกรีดยา/บิดา-มารดามีอาชีพเป็นเกษตรกร เช่น ทำสวนหรือทำนา/หรือ

 อาชีพอื่นๆ

 เอกสารที่ต้องใช้

 1. หนังสือรับรองรายได้ของครอบครัวที่ระบุรายได้ของบิดาและมารดา ว่ามีรายได้ปีละเท่าใด ซึ่งรับรองโดย

 ข้าราชการระดับ 5 ขึ้นไป หรือเทียบเท่า หรือผู้บริหารสถาบันการศึกษา หรือผู้ปกครองท้องถิ่นระดับ

 ผู้ใหญ่บ้านขึ้นไป พร้อมสำเนาบัตรประจำตัวข้าราชการของผู้รับรอง

**หมายเหตุ** หากผู้อุปการะไม่ใช่บิดา-มารดา ให้รับรองรายได้ของผู้อุปการะและมีเอกสารรับรองเช่นเดียวกับบิดา-มารดา